Ръководството на МУ-Плевен и Екипът за управление на Проект BG05M2OP001-1.002-0010 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, на основание заповед на ректора на МУ-Плевен №306 от 3 февруари 2021 год., изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 год., относно изискването в него да се извърши подбор и се сключи трудов договор с лица, които не са били предмет на предварителни оценки,

**ОБЯВЯВА КОНКУРС**

за изследователи в Работен пакет 2 (РП2) от проекта - „3D и телемедицина“ за длъжността **„Технически сътрудник 3Д принтиране“, Категория технически сътрудник, в „Лабораториите към РП2“** за срока на проекта до 31.12.2023 г.**,** съгласнопозиция 4-1 в таблица 6.9.4 от проектната обосновка.

1. **Кратко описание на длъжността:**
   1. Осъществява дейности, подпомагащи водещите изследователи и инженерите в процеса на постигане на резултатите от научната програма на проекта;
   2. Съпровожда технически изработването с 3Д принтер на ортезни средства от ABS и карбон, ортезни средства от рециклирани суровини на базата на ABS;
   3. Извършва специфични технически дейности в изработването с 3Д принтер на ортеза с вграден стимулатор за костна регенерация;
   4. Участва в създаване на концепция за коригиращи стелки с 3Д скенер и 3Д сензори, които ще се използват за създаване на триизмерен модел на стелка;
   5. Комуникира с изследователите и инженерите от работният пакет с цел изработката на индивидуални коригиращи стелки, чрез използвана на 3Д принтер;
   6. Участва в създаването на 3Д модели на органи от DICOM файлове получени от изследвания с CT и NMR, с цел създаване на триизмерни модели на органи.
2. **Минималните изисквания за заемане на длъжността:**
   1. Образование – Висше;
   2. Образователно-квалификационна степен – „Бакалавър” или „Магистър“;
   3. Специалност – в областта на информатиката, компютърните мрежи, автоматизацията и/или компютърните науки;
   4. Квалификация отговаряща на ниво Технически сътрудник с известна предварителна подготовка в областта на 3D принтирането (обучение, курсове и други).
3. **Специфични изисквания за длъжността – ниво технически сътрудник**:
   1. Познаване на методиката, целите и задачите за провеждане на опити;
   2. Участие в изследвания, на основните методически постановки и похвати за събиране и обработване на първична информация;
   3. Прилагане на методи за анализ и експерименти, провеждани в лаборатория;
   4. Опит в провеждането на 3D експериментални изследвания в медицината;
   5. Извършване на дейности подпомагащи водещите изследователи;
   6. Извършване на дейности подпомагащи изследователите с научна степен;
   7. Технически дейности за постигане на резултатите в научната програма;
   8. Работа в екип със съответни комуникативни умения;
   9. Умения за работа с лабораторните технически средства и специализирана апаратура, с които се извършват предвидените лабораторни изследвания в 3D принтиране .
   10. Извършване на необходимата текуща поддръжка на техническите средства;
   11. Прилагане на специфични технически умения и спазване на изискванията за извършваните в 3D и VR лабораториите изследвания и опити.
4. **Конкурсът с допуснатите кандидати ще се проведе на два етапа**:
   1. Проверка на подадените от кандидатите документи;
   2. Интервю с кандидатите, допуснати за участие в конкурса.
5. **Необходими документи за участие в конкурсната процедура:**
   1. Заявление до Ректора на МУ-Плевен за участие в конкурса по образеца на проекта (публикувано е на страницата на МУ-Плевен и Центъра за компетентност (ЦК);
   2. Автобиография (CV), изготвена по образец на проекта (публикувано е на страницата на МУ-Плевен и Центъра за компетентност;
   3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност (публикувана е на страницата на МУ и ЦК);
   4. Декларация в съответствие с нормативните текстове от регламент (ЕС) 2016/679 на европейския парламент и на съвета (Чл. 7) за съгласие за обработка на личните данни за целите на проекта (публикувана е на страницата на МУ и ЦК).
   5. Копие от документи за придобити образователни степени и допълнителна професионална квалификация (специализация);
   6. Копие от официални документи, които удостоверяват продължителността на професионалния опит (трудова книжка; осигурителна книжка и други);
   7. Документ за самоличност – необходим само за идентификация и справка.
6. **Място и срок за подаване на документите за участие в конкурса:**

Документите за участие в конкурса се представят в:седем работни дниот публикуване на обявлението във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, ул. “Климент Охридски“ №1, етаж 1, стая №196, лично от кандидатите или техни упълномощени представители.

Заявленията, ведно с придружаващите ги документи, се представят за проверка, относно окомплектоването им от експерт в Отдел Човешки ресурси, след което кандидатите регистрират заявленията си за участие в конкурса в „Деловодството на МУ-Плевен“

*Всички съобщения във връзка с провеждане на конкурсната процедура, както и образците на документите се обявяват на страницата на МУ-Плевен и Центъра за компетентнос*т